
ESTUDI I APROVACIÓ DE LA CONVOCATÒRIA PER AL 2024, PER A L’ATORGAMENT DE SUBVENCIONS PER AL FOMENT DEL TEIXIT EMPRESARIAL AL MUNICIPI DE VANDELLÒS I L’HOSPITALET DE L’INFANT (EXP. 3460/2024)
Atès que s’ha d’aprovar la convocatòria per a l’atorgament de subvencions per al foment del teixit empresarial al municipi de Vandellòs i l’Hospitalet de l’Infant any 2024.
Atès que el règim específic d’aquesta convocatòria seria: bases reguladores per l’atorgament de subvencions per al foment del teixit empresarial al municipi de Vandellòs i l’Hospitalet de l’Infant. Les bases van ser aprovades al Ple del 3 de juny de 2020 i publicades definitivament al BOPT núm. 2020-4553 del 17/07/2020, modificades pel Ple del 31 de març de 2021 i publicades definitivament al BOPT CVE 2021 – 4280 del 19 de maig de 2021 i modificades pel Ple del 30 de maig de 2024 i publicades definitivament al BOPT CVE 2024-6190 del 17 de juliol de 2024. 
Les bases figuren íntegrament transcrites a la pàgina web de l'Ajuntament de Vandellòs i l’Hospitalet de l’Infant, en la secció de Govern Obert i Transparència: Convocatòries de subvencions i ajuts.
1. Quantia total màxima de les subvencions a atorgar i consignació pressupostària
Atès que el crèdit pressupostari al qual s’imputen les subvencions del pressupost municipal de despesa de l’any 2024, per un import total de 90.000€ euros, seria:
a. 2024-22-433-48044: SUBVENCIÓ PER AL FOMENT DEL TEIXIT EMPRESARIAL  90.000  euros.
[bookmark: _Hlk138319866]L’import màxim subvencionable per beneficiari serà de 1.250,00 €.
2. Objecte, condicions i finalitat de les subvencions.
Pel que fa a l’objecte, les condicions i la finalitat de la concessió de subvencions convocades, els requisits per sol·licitar-les, els documents i informacions que s’han d’adjuntar a la sol·licitud, així com els criteris de valoració i repartiment consten a les bases específiques reguladores de la convocatòria i al manual de funcionament del programa ACTIVA de Vandellòs i l’Hospitalet de l’Infant que s’adjunta com annex en aquesta convocatòria.
Els sol·licitants hauran d’acreditar mitjançant declaració responsable que reuneixen els requisits per a ser beneficiari/ària previstos en l’article 13 de la Llei 38/2003, de 18 de novembre, General de Subvencions, així com l’acompliment de les obligacions tributàries i amb la Seguretat Social (o, en aquest cas, presentar l’autorització perquè l’Ajuntament pugui consultar aquestes dades).
3. Procediment de concessió.
El procediment de concessió de les subvencions objecte d’aquesta convocatòria serà el de concessió directa, atenent a l’ordre d’entrada de les sol·licituds en el registre corresponent i fins esgotar el crèdit pressupostari.

4. Presentació de la sol·licitud
El tràmit de sol·licitud l’haurà de presentar una persona amb poders per actuar davant l’Administració.
La documentació a presentar, el lloc i la forma de presentació s’estableix a les bases reguladores de la subvenció.
El termini de presentació de sol·licituds s’iniciarà l’endemà de la publicació d’aquesta convocatòria al Butlletí Oficial de la Província de Tarragona i fins el 15 d’octubre de 2024.
5. Rectificació de defectes o omissions en la documentació
En cas que la documentació presentada sigui incorrecta o incompleta, es requerirà a la persona beneficiaria de la subvenció, per tal que en el termini de 10 dies hàbils a partir del dia següent a la notificació, procedeixi a la seva rectificació o a les esmenes necessàries, amb la indicació de que si no ho fa així s’entendrà que desisteix de la seva sol·licitud.
6. Òrgans competents per a la instrucció i resolució.
Pel que fa als òrgans d’instrucció i resolució, són:
· Òrgan competent per a la instrucció del procediment: Departament de Promoció Econòmica.
· Òrgan competent per a la resolució del procediment: Junta de Govern Local.
7. Termini de resolució i de notificació
La concessió de les subvencions es farà per acord de la Junta de Govern local. Es notificarà als sol·licitants de la subvenció en el termini màxim de sis mesos a comptar des de la presentació de la sol·licitud per la seu electrònica.
Transcorregut aquest termini sense que s’hagi dictat i notificat la resolució expressa, els sol·licitants poden entendre desestimades les seves sol·licituds per silenci administratiu.
Si en un termini de 10 dies a partir de la notificació de l’atorgament de la subvenció, el beneficiari no presenta cap disconformitat, l’atorgament de la subvenció quedarà acceptat pel sol·licitant.
Mitjà de notificació de la resolució: publicació a la seu electrònica.
Règim d’acceptació: tàcita, si no es manifesta el contrari en el termini d’un mes des de la notificació de la resolució.


8. Règim de recursos
Atès que les resolucions dictades en execució de la convocatòria exhaureixen la via administrativa, el règim de recursos contra els actes administratius dictats en execució de la convocatòria son:
· Recurs contenciós administratiu, en el termini màxim de dos mesos des de l’endemà de la notificació, davant del Jutjat Contenciós Administratiu de Tarragona. 
· De manera alternativa i potestativa, recurs de reposició, en el termini màxim d’un mes des de l’endemà de la notificació davant el mateix òrgan que l’ha dictat.
9. Justificació i forma de pagament de la subvenció
Els requisits de la justificació i la forma de pagament s’estableix a les bases reguladores de la subvenció.
L’import a justificar  serà del 100% de l’import subvencionat. L’incompliment de les condicions que van ser considerades per a l’atorgament de la subvenció, així com la manca de justificació o la justificació incompleta o incorrecta de l’objecte de la subvenció, comportarà el reintegrament total o parcial de la subvenció per part del beneficiari.
La justificació de la tota la documentació es presentarà dins del període 2024.
Règim general aplicable: 
Llei 38/2003, de 17 de novembre, general de subvencions; Reial decret 887/2006, de 21 de juliol, pel qual s’aprova el reglament de la Llei 38/2003, de 17 de novembre, general de subvencions; Ordenança Municipal de Subvencions; Llei 39/2015, de 1 d’octubre, del procediment administratiu comú de les administracions públiques i la Llei 26/2010, de 3 d’agost, de règim jurídic i de procediment de les administracions públiques de Catalunya.
Atès el que disposa la Resolució del 9 de desembre de 2015, de la Intervenció General de la Administració de l'Estat, per la que es regula el contingut i periodicitat de la informació a subministrar a la nova Base de Dades Nacional de subvencions publicada al BOE núm. 299, de 15 de desembre de 2015, així com la Resolució de 10 de desembre de 2015, de la Intervenció General de la Administració de l'Estat, pel que es regula el procés de registre i publicació de convocatòries de subvencions i ajuts en el sistema nacional de publicitat de subvencions, publicada al BOE núm. 299, de 15 de desembre de 2015.
Atès el que disposa l'article 17.3 b i 20.8 a ) de la Llei 38 /2003, de 17 de novembre, General de Subvencions.
Atès el Decret 27/ 2019, de 23 de desembre , pel qual s'aprova el Reglament del Registre de subvencions i ajuts de Catalunya DOGC núm. 8032 , de 30-12-2019, pel que entre altres es crea el Registre de subvencions i ajuts de Catalunya (RAISC) en compliment del que estableix l'article 15.1.c) de la Llei 19/ 2014, de 29 de desembre, de transparència, accés a la informació pública i bon govern.

